stanford-oval/wikipedia huggingface dataset:
วัดดีหลวงใน
ประวัติ

วัดดีหลวงในสร้างขึ้นเมื่อ พ.ศ. 2220 ในสมัยสมเด็จพระนารายณ์มหาราช ได้รับการบูรณะขึ้นใหม่ในสมัยรัตนโกสินทร์ ช่วงรัชกาลที่ 4–5 เดิมชื่อ วัดดีหลวง ต่อมามีการสร้างวัดขึ้นอีกวัดหนึ่งคือ "วัดดีหลวงนอก" ตั้งแต่นั้นมาวัดดีหลวงจึงได้รับชื่อเป็น "วัดดีหลวงใน" แต่ชาวบ้านมักจะเรียกสั้น ๆ ว่า วัดใน
วัดได้รับพระราชทานวิสุงคามสีมาเมื่อประมาณ พ.ศ. 2300 กรมศิลปากรประกาศขึ้นทะเบียนโบราณสถานในราชกิจจานุเบกษาเล่ม 102 ตอนที่ 128 วันที่ 17 กันยายน พ.ศ. 2528 หน้า 4496 พื้นที่โบราณสถานประมาณ 2 ไร่ 1 งาน 2 ตารางวา
อาคารเสนาสนะ

อาคารเสนาสนะที่สำคัญ ได้แก่ อุโบสถตามพระราชนิยมในรัชกาลที่ 3 โดยยึดแนวช่างหลวง แต่ปรับบางส่วนให้เข้ากับรูปแบบท้องถิ่น โครงสร้างของอุโบสถก่อด้วยอิฐถือปูน เป็นอุโบสถโถงสามารถเดินได้รอบ บริเวณหน้าบันตกแต่งด้วยลายปูนปั้นรูปเทวดาประทับนั่งในวิมาน พระประธานในอุโบสถ เป็นพระพุทธรูปปางสมาธิสีทอง มีพระอัครสาวก 2 องค์ ประดิษฐานบนฐานชุกชี ลักษณะของพระประธานช่างผู้ปั้นปั้นให้ติดกับผนังของอุโบสถ
ศาลาการเปรียญทรงไทยภาคใต้ หลังคามุงด้วยกระเบื้อง หลังคาทำทรงจั่วถากจันทันให้แอ่นแบบเดียวกับเรือนไทย มีประดับด้วยช่อฟ้า ใบระกา และหางหงส์ ช่อฟ้าทำเป็นปูนปั้นรูปช้าง หางหงส์เป็นรูปหัวพญานาค ส่วนหางหงษ์ตรงหลังคาปีกนกเป็นปูนปั้นรูป ชายนุ่งโจงกระเบนยืนถือไม้เท้ารูปหัวคนคาดว่าน่าจะเป็นพญายม หางหงษ์ตรงหลังคาปีกนกเป็นปูนปั้นรูปชายใส่หมวกคล้ายตำรวจถือไม้เท้า หางหงษ์ตรงหลังคาปีกนกเป็นปูนปั้นรูปฤาษีถือไม้เท้าอย่างหนังตะลุง
รายชื่อโบราณสถานในจังหวัดนครราชสีมา

แผนที่จังหวัดนครราชสีมา แสดงการแบ่งกลุ่มโบราณสถานที่ใช้ในวิกิพีเดีย:
(1) กลุ่มอำเภอทางตอนเหนือและตะวันออกของจังหวัด
(2) อำเภอทางตอนกลางและใต้ของจังหวัด
รายชื่อโบราณสถานในจังหวัดนครราชสีมา (ตอนเหนือ-ตะวันออก)
รายชื่อโบราณสถานในจังหวัดนครราชสีมา (ตอนกลาง-ใต้)
วัดดีดวด

| วัดดีดวด |
| --- | --- |


ชื่อสามัญ: วัดดีดวด
ที่ตั้ง: เลขที่ 769 ซอยจรัญสนิทวงศ์ 12 ถนนจรัญสนิทวงศ์ แขวงวัดท่าพระ เขตบางกอกใหญ่ กรุงเทพมหานคร 10600
ประเภท: วัดราษฎร์
นิกาย: มหานิกาย
เจ้าอาวาส: พระครูศรีสิทธิบัณฑิต,ดร. (ถวิล กลฺยาณธมฺโม)
 สถานีย่อยพระพุทธศาสนา
วัดดีดวด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 769 ซ.จรัญสนิทวงศ์ 12 แขวงวัดท่าพระ เขตบางกอกใหญ่ กรุงเทพมหานคร เจ้าอาวาส รูปปัจจุบัน คือ พระครูศรีสิทธิบัณฑิต (ถวิล กลฺยาณธมฺโม, น.ธ.เอก,ป.ธ.6, พธ.บ.,ปว.ค.,พธ.ม.,พธ.ด.) เลขานุการเจ้าคณะแขวงวัดท่าพระ
ปัจจุบัน (22 มีนาคม 2567) มีพระภิกษุสามเณร  พระภิกษุ 9 รูป สามเณร 2 อารามิกชน 2 คน
ประวัติ

วัดดีดวดตั้งขึ้นเมื่อ พ.ศ. 2317 ได้รับพระราชทานวิสุงคามสีมาเมื่อ พ.ศ. 2417 สันนิษฐานว่าเป็นวัดเก่าแก่ตั้งแต่สมัยกรุงศรีอยุธยา ชื่อของวัดดีดวดมาจากคำเดิมว่า ดีด๊วด อาจมาจากคำภาษาไทยรวมกับคำภาษามอญ โดยคำว่า ดี เป็นคำภาษาไทย ส่วนคำว่า ด๊วด (ဍောတ်) ในภาษามอญแปลว่า "เล็ก, ไม่ใหญ่โต" อาจหมายความว่าผู้สร้างวัดนี้ชื่อดี รูปร่างเล็กก็ได้ หรือดีเป็นชื่อคนหนึ่ง ด๊วดเป็นชื่ออีกคนหนึ่ง ร่วมกันเป็นผู้สร้างวัดนี้ก็ได้ บ้างก็เล่าว่า มีชาวมอญสองคนผัวเมีย ผัวชื่อดี เมียชื่อด๊วด ได้นำอิฐล่องเรือมาขาย เมื่อมาถึงบริเวณนี้ก็ตั้งโรงทำอิฐขาย จึงอาจสันนิษฐานได้ว่า นายดีและนางด๊วดคงเป็นหัวหน้าสร้างวัดนี้
ตั้งแต่อดีตจนถึงปัจจุบัน มีเจ้าอาวาสทั้งหมด 16 รูป ประกอบด้วย
1.ขรัวคลุมโปง (ช่วงสมัยรัชกาลทีี่ 5)
2.สมภารจันทร์
3.สมภารคง
4.สมภารแป้น
5.สมภารป่วน
6.สมภารเคียว
7.สมภารฮวด
8.สมภารไข่
9.สมภารนิ่ม
10.สมภารบุศย์ สรเสน ปกครองวัดในราวปี พ.ศ.2447-2448 เป็นอย่างน้อย
11.สมภารโต สุวรรณกาญจน์
12.สมภารโห้   รอดวิเชียร
13.พระครูสุตาภิวัฒน์ (หลวงปู่ผล) ปกครองวัดจนถึง พ.ศ.2521
14.พระครูนันทิยคุณ (แวว นนฺทิโย)  พ.ศ.2522-2546
15.พระครูมงคลวุฒิสุนทร (มานิตย์ ถิรมโน) 2547-2565
16.พระครูศรีสิทธิบัณฑิต (ถวิล กลฺยาณธมฺโม)  พ.ศ.2565- ปัจจุบัน
อาคารเสนาสนะ

พระอุโบสถสร้างปี พ.ศ. 2447 เป็นอาคารก่ออิฐถือปูน หลังคาลด 2 ชั้น มุงกระเบื้องเคลือบมีขนาดกว้าง 6 เมตร ยาว 17 เมตร ประดิษฐานพระพุทธรูปหล่อด้วยทองสัมฤทธิ์ ปางสมาธิเป็นพระประธาน กับมีพระบรมรูปพระบาทสมเด็จพระปรเมนทรมหาอานันทมหิดลทรงกลมแบน หล่อด้วยโลหะรมดำอีก 1 องค์
วิหารน้อยตั้งอยู่หน้าศาลาการเปรียญ เป็นอาคารก่ออิฐถือปูน หลังคามุงกระเบื้องขนาดกว้าง 4 เมตร ยาว 6 เมตร ภายในประดิษฐานพระพุทธรูปก่ออิฐถือปูนปางป่าเลไลยก์ที่เป็นพระพุทธรูปเก่าแก่ดั้งเดิม
วิหารหลวงพ่อศิลา สร้างขึ้นมาแทนหลังเก่าที่ชำรุดทรุดโทรม เสร็จสมบูรณ์ เมื่อปี พ.ศ.2563 เป็นอาคารก่ออิฐถือปูน  เป็นอาคารทรงไทยประยุกต์ ไม่มีช่อฟ้า ใบระกา หางหงส์  มุงด้วยกระเบื้องเคลือบดินเผา ตั้งอยู่ภายบริเวณเขตพุทธาวาส ภายในกำแพงเดียวกันกับอุโบสถ เป็นที่ประดิษฐานหลวงพ่อศิลา ซึ่งเป็นพระพุทธรูปเก่่าแก่ สร้างด้วยศิลาแลง เมื่อก่อนมีสามชิ้นส่วนต่อกัน ปัจจุบันได้เชื่อมเป็นองค์เดียวกัน
วัดบางสะแก (จังหวัดสมุทรสงคราม)

| วัดบางสะแก |
| --- | --- |

ที่ตั้ง: ตำบลบางสะแก อำเภอบางคนที จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระครูสมุทรวรากร
 สถานีย่อยพระพุทธศาสนา
วัดบางสะแก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของคลองแควอ้อมปากคลองบางสะแกใหญ่ ในตำบลบางสะแก อำเภอบางคนที จังหวัดสมุทรสงคราม
ประวัติ

วัดบางสะแกสร้างในสมัยกรุงศรีอยุธยา ซึ่งเดิมมีอยู่ 2 วัด คือวัดบางสะแกในและวัดบางสะแกนอก ไม่ทราบว่าใครเป็นผู้สร้าง ต่อมาเป็นวัดร้างมาประมาณ 200 ปีเศษ สมัยกรุงศรีอยุธยาเสียแก่พม่า (พ.ศ. 2310) เหลือแต่วิหารหลังเดียว มีหลักฐานว่าพวกพม่าได้งัดเอาเพดานวิหารวัดบางสะแกนอกไปใช้ ต่อมาขุนวิสูตรโยธามาตย์ภักดี บ้านอยู่คลองบางสะแกน้อย ได้มาสร้างวัดใหม่ทั้งหมด และรวม 2 วัดเป็นวัดเดียวกัน ได้สร้างอุโบสถ วิหาร ศาลาการเปรียญ กุฏิสงฆ์ จึงมีพระจำพรรษา ตั้งแต่นั้นมา
ต่อมาในสมัยพระบาทสมเด็จพระจอมเกล้าเจ้าอยู่หัว ท่านเจ้าคุณวินัยธรรม (บัว) เจ้าคณะจังหวัดได้ส่งพระครูวิมลเกียรติมุนี (เกลี้ยง) มาเป็นเจ้าอาวาสรูปแรก ท่านได้พัฒนาวัดจนเจริญมั่นคง วัดบางสะแกขออนุญาตตั้งเป็นวัด เมื่อ พ.ศ. 2323 และได้รับพระราชทานวิสุงคามสีมา พ.ศ. 2323 ปีเดียวกัน
อาคารเสนาสนะ

อุโบสถอาคารก่ออิฐถือปูนทรงไทย หลังคาเครื่องไม้มุงกระเบื้องช่อฟ้าใบระกาปูนปั้น หน้าบันปูนปั้นรูปพระนารายณ์ทรงครุฑ มีกำแพงแก้วล้อมรอบแต่อยู่ในสภาพชำรุดทรุดโทรมมาก ใบเสมาตั้งอยู่ในซุ้มใบเสมาก่ออิฐถือปูนทรงมณฑป ใบเสมาหินทรายแดง ศิลปะอยุธยาตอนปลายถึงต้นกรุงรัตนโกสินทร์ ภายในประดิษฐานพระประธาน เป็นพระปูนปั้น ปางมารวิชัย ซึ่งขุนวิสูตรโยธามาตย์ภักดีเป็นผู้สร้าง อุโบสถเดิมเป็นอุโบสถฐานตันในเมืองสมุทรสงครามมี 2 วัด คือวัดบางสะแก กับวัดเสด็จ
เจดีย์ตั้งอยู่ด้านหลังอุโบสถ ภายในเขตกำแพงแก้วลักษณะเป็นเจดีย์ย่อมุมไม้สิบสองก่ออิฐถือปูนทรงระฆังขนาดใหญ่ วิหารก่ออิฐถือปูนขนาดเล็ก หลังคาเครื่องไม้มุงกระเบื้องกาบกล้วย ทรงทึบตันไม่มีเครื่องไม่มีเครื่องลำยอง ศิลปะอยุธยาตอนปลายถึงรัตนโกสินทร์ตอนต้น ภายในประดิษฐานพระประธาน เป็นพระศิลาแลง ปางมารวิชัย หน้าตักกว้าง 3 ศอก 6 นิ้ว สูง 4 ศอก 6 นิ้ว เป็นพระโบราณเก่าแก่ อยู่ในวิหารเดิม เรียกว่า หลวงพ่อใหญ่ หลวงพ่อใหญ่มีบริวารอีก 10 องค์ อยู่ในวิหาร เป็นพระพุทธรูปโบราณทั้งสิ้น
วิทยาลัยชุมชนภูเก็ต มหาวิทยาลัยสงขลานครินทร์

| --- | --- |
Prince of Songkla University Phuket Campus

ชื่อย่อ: ม.อ. / PSU Phuket
สถาปนา: 14 พฤศจิกายน พ.ศ. 2520 (46 ปี)
สังกัดการศึกษา: มหาวิทยาลัยสงขลานครินทร์ วิทยาเขตภูเก็ต
ที่อยู่: เลขที่ 80 หมู่ 1 ถนนวิชิตสงคราม อำเภอกะทู้ จังหวัดภูเก็ต
สี:   Navy Blue
วัสดุฉลาด

วัสดุฉลาด (อังกฤษ: intelligent materials) หรือบางครั้งเรียก วัสดุสมาร์ท (smart materials) คือ วัสดุที่สามารถรับรู้การเปลี่ยนแปลงของสภาพแวดล้อมที่มันทำงานอยู่  และตอบสนองต่อการเปลี่ยนแปลงเหล่านั้นตามรูปแบบที่มีการกำหนดไว้ก่อนล่วงหน้าเหมือนพฤติกรรมของสิ่งมีชีวิต
วัสดุฉลาดประกอบด้วยส่วนประกอบสำคัญ 2 ส่วนดังนี้
เซนเซอร์ (sensors) คือตัวที่ทำหน้าที่รับแรงกระตุ้นจากสิ่งแวดล้อม ตัวอย่างเช่น
เส้นใยนำแสง
วัสดุเพียโซอิเล็กทริก
อุปกรณ์ไฟฟ้าเครื่องกลระดับไมโคร
แอคทูเอเตอร์ (actuator) คือส่วนที่มีหน้าที่ตอบสนองและปรับเปลี่ยนรูปร่าง ตำแหน่ง ความถี่ธรรมชาติ หรือลักษณะเฉพาะทางกลอื่นๆ เพื่อตอบสนองการเปลี่ยนแปลงของอุณหภูมิ สนามไฟฟ้า และหรือสนามแม่เหล็ก โดยทั่วไปมีวัสดุอยู่ 4 ประเภทที่ใช้ทำแอคซูเอเตอร์ ได้แก่
โลหะผสมจำรูป (shape memory alloys)
เซรามิกที่เป็นเพียโซอิเล็กทริก (Piezoelectric ceramics)
วัสดุแมกนีโตสตริกทีฟ (magnetostrictive materials)
ของไหลอิเล็กโตรรีโอลอจิคอล หรือ แมกนีโตรีโอลอจิคอล (electrorheological/magnetorheological fluids)
แหล่งข้อมูลอื่น

Smart Materials เก็บถาวร 2005-05-11 ที่ เวย์แบ็กแมชชีน มีรูปประกอบ
วัดดุสิดาราม

บทความนี้เกี่ยวกับวัดในจังหวัดพระนครศรีอยุธยา สำหรับวัดที่มีชื่อเดียวกันในกรุงเทพมหานคร ดูที่ วัดดุสิดารามวรวิหาร
| วัดดุสิดาราม |
| --- | --- |
เจดีย์วัดดุสิดาราม

ชื่อสามัญ: วัดดุสิดาราม
ที่ตั้ง: หมู่ 5 ตำบลหันตรา อำเภอพระนครศรีอยุธยา จังหวัดพระนครศรีอยุธยา 13000
นิกาย: เถรวาท มหานิกาย
พระประธาน: พระพุทธศรีดุสิดา
ความพิเศษ: นิวาสสถานเดิมของเจ้าแม่วัดดุสิต พระบรมอรรคราชบรรพบุรุษของราชวงศ์จักรี
เวลาทำการ: ทุกวัน
จุดสนใจ: พระเจดีย์วัดดุสิดาราม อุโบสถ พระวิหาร ศาลเจ้าแม่วัดดุสิต
หมายเหตุ: เป็นส่วนหนึ่งของอุทยานประวัติศาสตร์พระนครศรีอยุธยา
 สถานีย่อยพระพุทธศาสนา
วัดดุสิดารามตั้งอยู่ที่ ถนนทางหลวง 3058 ตำบลหันตรา อำเภอพระนครศรีอยุธยา จังหวัดพระนครศรีอยุธยา วัดมีเนื้อที่ประมาณ 9 ไร่  ปัจจุบันมีพระภิกษุจำพรรษา  สังกัดคณะมหานิกาย
ประวัติ

ประวัติการสร้างวัดดุสิดารามว่า  สร้างเมื่อประมาณ พ.ศ. 2100 และรับพระราชทานวิสุงคามสีมา เมื่อ พ.ศ. 2110  หนังสือคำให้การชาวกรุงเก่า  ตอนที่กล่าวถึงพระอารามหลวงในกรุงศรีอยุธยา  ระบุชื่อวัดแห่งหนึ่งว่า  วัดดุสิตมหาพระนเรศวรทรงสร้างสันนิษฐานว่า  หมายถึงวัดดุสิดาราม ในพิธีพระราชพิธีถือน้ำพระพิพัฒสัตยา(ไม่ปรากฏพ.ศ.) พระนารถอยู่วัดดุสิตาราม เป็นพระราชาคณะรูปหนึ่ง จากทั้งหมด 17 รูป 17 วัด ในกรุงเทพทวารวดีศรีอยุธยา
เจ้าแม่วัดดุสิต ขัตติยะนารีพระบรมราชบรรพบุรุษของพระมหากษัตริย์ราชวงศ์จักรี สตรีผู้สูงศักดิ์แห่งราชสำนักสยาม รัชสมัยสมเด็จพระเจ้าปราสาททอง และเป็นแม่นมของสมเด็จพระนารายณ์มหาราช ตอนหลังได้เป็นท้าวสมศักดิ์มหาธาตรี หม่อมเจ้าหญิงบัว(ไม่ปรากฏหลักฐานอย่างแน่ชัดว่าเจ้าแม่วัดดุสิตสืบเชื้อสายมาจากผู้ใด )นั้นแต่เดิมอาศัยอยู่ใกล้วัดดุสิต ซึ่งตั้งอยู่ริมคลองดุสิตตรงส่วนที่ต่อกับคลองปากข้าวสาร  ต่อมาสมเด็จพระนารายณ์มหาราชพระราชทานสร้างวังมีตำหนักตึกที่ริมวัดดุสิดารามถวายพระองค์เจ้าพระนมนางจึงได้เรียกกันมาว่า เจ้าแม่วัดดุสิต
โบราณสถานสำคัญ

เจดีย์ประธาน
วัดนี้มีเจดีย์สูงใหญ่เป็นโบราณสถานสำคัญของวัด มีลักษณะเช่นเดียวกับเจดีย์วัดใหญ่ชัยมงคลแต่มีขนาดเล็กกว่าเจดีย์ทรงระฆัง ศิลปะสมัยอยุธยาตอนกลาง การบูรณะซ่อมแซมในสมัยอยุธยาตอนปลาย  ตั้งอยู่บนฐานประทักษิณ มีบันไดทางขึ้นลง โดยรอบมีเจดีย์บริวารที่มุมมุมทั้งสี่ ส่วนล่างของเจดีย์เป็นฐานรูปแปดเหลี่ยมลดหลั่นขึ้นไปรองรับมาลัยเถา ด้านบนเป็นองค์ระฆัง  ทรงเรียว ถดขึ้นไปเป็นบัลลังก์ย่อมุมไม้สิบสอง  รองรับเสาหานที่ล้อมรอบก้านฉัตร ถัดขึ้นไปเป็นปล้องไฉนและปลียอด  ด้านหน้าเจดีย์ประดิษฐานด้วยพระพุทธรูปหินทราย
พระอุโบสถ
อุโบสถในสมัยอยุธยาตอนปลาย  ฐานอุโบสถแอ่นเป็นท้องสำเภา ด้านหน้ามีพาไลและหลังคามีประตูทางเข้าด้านหน้าสองข้าง  ด้านข้างเจาะหน้าต่างข้างละบาน  มีเสาประดับผนังประดับกลีบบัว  หลังคามุงกระเบื้องดินเผา  ประดับช่อฟ้าใบระกาทำด้วยไม้  หน้าบันเป็นไม้แกะสลักลายกระหนก  ภายในประดิษฐานพระพุทธรูปปูนปั้นสมัยอยุธยา รอบพระอุโบสถเป็นที่ตั้งของใบเสมาหินทรายสีขาว สมัยอยุธยาตอนปลาย ตั้งอยู่บนฐานบัวปูนปั้น
พระวิหาร(ศาลา)
ประดิษฐานสิ่งสำคัญคือ  รอยพระพุทธบาทหินทรายสีขาว สมัยอยุธยาตอนปลาย(ไม่ปรากฏพ.ศ.ที่สร้าง)และใบเสมาหินทรายแดง
รอยพระพุทธบาท 
สร้างด้วยหินทรายสีขาว  ขนาดยาวประมาณหนึ่งเมตร  กว้างประมาณครึ่งเมตร  ตรงกลางรอยพระพุทธบาทเป็นรูปธรรมจักร  นอกธรรมจักรทำเป็นตารางสี่เหลี่ยม ภายในสลักภาพมงคล  เป็นลักษณะการสร้างรอยพระพุทธบาทในสมัยอยุธยาตอนปลาย รูปแบบคล้ายๆ กับรอยพระพุทธบาทที่สมเด็จพรเจ้าอยู่หัวบรมโกศส่งไปถวายกษัตริย์ลังกา  รอยพระพุทธบาทได้ประดิษฐานอยู่ที่วัดดุสิดารามมาแต่เดิม  ชาวบ้านพบอยู่ในแอ่งน้ำในบริเวณใกล้วัด  จึงนำมาไว้ที่วัดนี้เมื่อประมาณ พ.ศ. 2508  หรือ  2509
สันนิษฐานว่ารอยพระพุทธบาทที่กล่าวถึงในจดหมายเหตุแกมป์เฟอร์ว่า ประดิษฐานอยู่ที่วัดสมณโกฎฐารามนั้น  อาจจะคือรอยพระพุทธบาทซึ่งประดิษฐานที่วัดดุสิดารามในปัจจุบัน
เสมาหินทราย
อยู่ทางด้านหน้าศาลา  ใบเสมาตั้งอยู่บนฐานสูง (พระเฉลิม  ฐิตสังวโร)  บอกว่าได้มาจากบริเวณใกล้ๆ วัด  จากรูปแบบและลวดลายมีผู้สันนิษฐานว่า  เป็นใบเสมาสมัยอโยธยา  ซึ่งยังไม่เป็นข้อสรุป
วัสดุนาโน

วัสดุนาโน วัสดุนาโนเป็นวัสดุที่สามารถเป็นได้ทั้ง
โลหะ เซรามิก พอลิเมอร์และคอมพอสิท ซึ่งถูกสังเคราะห์ขึ้นมาโดยการดัดแปลงการจัดเรียงตัวของ
อะตอมหรือโมเลกุลให้มีช่วงขนาด 0.1-100 นาโนเมตร ซึ่งเล็กกว่าเส้นผ่าศูนย์กลางของเส้นผม
ประมาณ 1 แสนเท่า สมบัติและพฤติกรรมต่างๆ ของวัสดุขนาดจิ๋วเหล่านี้ เช่น สมบัติการนำไฟฟ้า 
สมบัติเชิงกล และสมบัติทางแม่เหล็ก มีความแตกต่างจากวัสดุชนิดเดียวกันที่มีขนาดใหญ่ขึ้นในระดับที่เรา
คุ้นเคย  วัสดุโนสามารถแบ่งย่อยออกได้เป็นหลายกลุ่มตามการประยุกต์ใช้สอยที่สำคัญและ
อยู่ในความนิยมประกอบด้วย
หมุดควอนตัม (Quantum Dots)
อนุภาคนาโน (Nanoparticles)
ลวดนาโน (Nanowires)
ท่อนาโนคาร์บอน (Carbon Nanotubes)
ฟิล์มบางนาโน (Nanofilms)
สารเคลือบนาโน (Nanocoating)
ตัวเร่งปฏิกิริยาขนาดนาโน (Nanocatalysts)
นาโนคอมพอสิท (Nanocomposites)
ดูเพิ่ม

นาโนเทคโนโลยี
ศาสนาอียิปต์โบราณ

เทพปกรณัมแห่งไอยคุปต์ หรือ ศาสนาของชาวไอยคุปต์ (อียิปต์โบราณ) คือศาสนาหรือความเชื่อในรูปแบบพหุเทวนิยม ของชาวอียิปต์โบราณ เมื่อกว่า 3,000 ปีที่แล้ว เป็นศาสนาที่นำสัตว์ที่อยู่ตามธรรมชาติ มาผูกโยงกับปรากฏการณ์ธรรมชาติ โดยชาวอียิปต์โบราณจะนับถือเทพต่างกัน ขึ้นอยู่กับท้องถิ่นเช่น เมืองบูบาสติสจะนับถือเทพีบาสต์ เป็นต้น แต่ชาวไอยคุปต์เชื่อเหมือนกันว่าเทพรา ผู้เป็นเทพแห่งดวงอาทิตย์เป็นเทพสูงสุด เพราะชาวอียิปต์เชื่อว่าเทพราจะนำเรือล่องตามท้องฟ้า เพื่อเยี่ยมเยือนแคว้นทั้ง 12 แคว้นในเวลากลางวันและราต้องผ่านประตูทั้ง 12 ประตูในเวลากลางคืน โดยมีงูอโพฟิสคอยขัดขวางเทพราอยู่ และชาวอียิปต์เชื่อว่าหากเทพราพ่ายแพ้อโพฟิสแล้ว โลกจะตกอยู่ในความมืดชั่วนิรันดร์ ส่วนเทพอื่น ๆ มีความสำคัญต่างกันไป เช่น เทพโอไซริสมีหน้าที่พิพากษาคนตายในปรโลก เทพเซทเทพแห่งทะเลทรายและความชั่วร้าย เทพโซเบคเทพหัวจระเข้ เทพคนุมเป็นเทพแห่งการสร้างสรรค์ และการสร้างเด็ก เทพอาเตนเทพดวงอาทิตย์ที่ฟาโรห์อเมนโฮเทปหรือฟาโรห์อัคนาเตนทรงเปลี่ยนให้อียิปต์นับถืออาเตนอย่างเดียว เป็นต้น
วัดบางรักใหญ่

| วัดบางรักใหญ่ |
| --- | --- |

ชื่อสามัญ: วัดบางรักใหญ่, วัดโพธาราม
ที่ตั้ง: เลขที่ 56 หมู่ที่ 3 ซอยบางรักใหญ่ 1 ถนนรัตนาธิเบศร์ ตำบลบางรักใหญ่ อำเภอบางบัวทอง จังหวัดนนทบุรี 11110
ประเภท: วัดราษฎร์
นิกาย: มหานิกาย
เจ้าอาวาส: พระครูนนทกิจจานุกูล (สังวาลย์ ศรีโสภา)
 สถานีย่อยพระพุทธศาสนา
วัดบางรักใหญ่ เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 3 บ้านคลองบางรักใหญ่ ตำบลบางรักใหญ่ อำเภอบางบัวทอง จังหวัดนนทบุรี วัดตั้งอยู่ริมคลองบางรักใหญ่ มีถนนรัตนาธิเบศร์อยู่ทางทิศเหนือของวัด
ประวัติ

วัดบางรักใหญ่เป็นวัดโบราณ พระพุทธรูปศิลาในวิหารเป็นหลักฐานแสดงให้เห็นว่าวัดบางรักใหญ่ว่ามีมาตั้งแต่สมัยอโยธยาก่อนกรุงศรีอยุธยาเป็นราชธานี หรือสมัยอยุธยาตอนต้น อีกทั้งการสร้างอุโบสถหันหน้าสู่ลำน้ำเป็นคติการสร้างอุโบสถที่ถือกันอย่างเคร่งครัดตั้งแต่สมัยอยุธยาตอนต้น การหันหน้าอุโบสถไปทางลำน้ำอ้อมซึ่งเป็นทิศใต้ ไม่ได้หันหน้าอุโบสถไปทางทิศตะวันออก สามารถบอกอายุของวัดได้ว่าสร้างสมัยอยุธยาตอนต้น
วัดมีสภาพเป็นวัดร้างในช่วงเสียกรุงศรีอยุธยาครั้งที่ 2 และได้รับการบูรณะอีกครั้งโดยชาวมอญซึ่งอพยพมาอยู่พื้นที่นี้ในสมัยพระบาทสมเด็จพระพุทธเลิศหล้านภาลัย ในสมัยที่หลวงปู่สาย (พระครูนนทการประสิทธิ์) ดำรงตำแหน่งเจ้าอาวาส ได้มีการบูรณะและพัฒนาวัดบางรักใหญ่อีกครั้ง
เดิมนั้นมีชื่อวัดว่า วัดโพธาราม ต่อมาเปลี่ยนชื่อไปเรียกตามชื่อชุมชนหรือตำบลที่ตั้งวัด การเปลี่ยนชื่อวัดนั้นเริ่มตั้งแต่เมื่อใดไม่มีหลักฐานแน่ชัด แต่ตามรายชื่อของวัดที่พิมพ์ไว้ในหนังสือทำเนียบคณะสงฆ์ของกระทรวงธรรมการ ร.ศ. 123 (พ.ศ. 2448) ปรากฏว่าวัดนี้มีชื่อว่า "วัดบางรักใหญ่"
อาคารเสนาสนะ

วิหารจัตุรมุขประดิษฐานพระพุทธรูปศิลา เป็นพระพุทธรูปโบราณ สมัยอโยธยาหรือสมัยอยุธยาตอนต้น จำนวน 16 องค์ แต่ละมุขมีหลังคาลด 3 ชั้น แบบหลังคาจั่ว มีตับหลังคาเอน 3 ตับ มุงกระเบื้องดินเผาแบบเกล็ดเต่าสีส้มออกแดง มีช่อฟ้า ใบระกา และหางหงส์เป็นปูนปั้นประดับกระจกสีทอง
อุโบสถหลังใหม่ มีหลังคาลด 3 ชั้น มีตับหลังคา 3 ตับ มีคันทวยที่ยึดติดกับเสาอิงรองรับอีกชั้นหนึ่ง ด้านหน้าและด้านหลังเป็นมุข หลังคามุงกระเบื้อง เกล็ดเต่าสีส้มออกแดง เครื่องลำยอง ช่อฟ้า ใบระกา หางหงส์ ประดับกระจกสีทอง หน้าบันประดิษฐานพระพุทธรูปปางสมาธิ ล้อมด้วยกนกก้านขดยอดกลับ หน้าบันคอสองเป็นลายกนกก้านขด หน้าบันปีกนกเป็นลายช่อกระหนกภายในอุโบสถ ประดิษฐานพระประธาน เป็นพระพุทธรูปปางมารวิชัย พุทธศิลป์แบบพระพุทธรูปสมัยเชียงแสน ส่วนพระอุโบสถหลังเก่าในปัจจุบันมีสภาพชำรุดมาก ผนังด้านข้างหายหมด
รายนามเจ้าอาวาส

หลวงปู่ปาน
พระอาจารย์แก่น
พระอาจารย์พรหม
พระครูจอน
พระอาจารย์พรหม
พระปลัดเมร
พระอาจารย์แจ่ม
พระครูนนทการประสิทธิ์ (หลวงปู่สาย ปภาโส)
พระครูนนทการโกศล (บุญมา สิริมังคโล)
พระครูนนทกิจจานุกูล (สังวาลย์  ศรีโสภา)
วัดบางระโหง

| วัดบางระโหง |
| --- | --- |

ที่ตั้ง: เลขที่ 44 หมู่ที่ 9 ซอยบางกร่าง 4 ทางหลวงชนบท นบ.5038 ตำบลบางกร่าง อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
เจ้าอาวาส: พระมหากิตติกร กิตฺติรกฺโข ป.ธ.๖
 สถานีย่อยพระพุทธศาสนา
วัดบางระโหง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านบางระโหง ตำบลบางกร่าง อำเภอเมืองนนทบุรี จังหวัดนนทบุรี
ประวัติ

วัดบางระโหงเป็นวัดโบราณ สร้างเมื่อใดไม่เป็นที่ทราบแน่ชัด แต่ได้รับการบูรณะซ่อมแซมในสมัยพระบาทสมเด็จพระนั่งเกล้าเจ้าอยู่หัว มีเรื่องเล่าต่อกันมาว่าผู้สร้างวัดนี้มีชื่อว่าโหง เป็นชาวจีน (แต่บ้างว่าเป็นชาวมอญ) ที่ย้ายถิ่นฐานมาจากหงสาวดี นายโหงคงเป็นผู้ที่มียศถาบรรดาศักดิ์หรือเศรษฐีในยุคนั้น สังเกตจากซุ้มที่ครอบใบเสมาและใบเสมามีความสวยงามยิ่งนัก
เดิมมีเสาหงส์อยู่หน้าวัดพร้อมทั้งเจดีย์คู่และสิงโต หลวงพ่อใหญ่ในอุโบสถและหลวงพ่อขาวในพระวิหารนั้นศักดิ์สิทธิ์เป็นที่เคารพสักการะ เมื่อแม่ค้าพายเรือผ่านหน้าวัดมักตั้งจิตอธิษฐานแล้ววักน้ำมาลูบเนื้อลูบตัว เชื่อว่าจะทำให้ค้าขายดี ในช่วงการเกณฑ์ทหาร มักมีคนมาบนบานกับหลวงพ่อใหญ่และหลวงพ่อขาว ขอให้ไม่ถูกเกณฑ์ ในช่วงสงครามโลกครั้งที่สอง มีคนอพยพหนีภัยมาอาศัยที่วัด เช่น พระยาภิรมย์ภักดี (บุญรอด เศรษฐบุตร) หรือก่อนหน้านั้น พระวรวงศ์เธอ พระองค์เจ้าคำรบ ก็เคยโดยสารเรือมาพักที่วัด
อาคารเสนาสนะ

อุโบสถสร้างเมื่อ พ.ศ. 2549 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2533 เป็นอาคารคอนกรีตเสริมเหล็กทรงไทย 2 ชั้น กุฏิสงฆ์เป็นอาคารครึ่งตึกครึ่งไม้ วิหารสร้างเมื่อ พ.ศ. 2536 เป็นอาคารคอนกรีตเสริมเหล็ก ศาลาบำเพ็ญกุศลสร้างเมื่อ พ.ศ. 2539 เป็นอาคารคอนกรีตเสริมเหล็ก ส่วนปูชนียวัตถุ มีพระประธานประจำพระอุโบสถปางมารวิชัยซึ่งสร้างเมื่อ พ.ศ. 2545 และพระประธานประจำศาลาการเปรียญปางมารวิชัยซึ่งสร้างเมื่อ พ.ศ. 2533
ตะกรุด

พระครูนนทสมณวัตร (หลวงปู่เหรียญ ถาวโร) อดีตเจ้าอาวาส ได้สร้างตะกรุดมากมาย มีตะกรุดพิศมรเล็ก ตะกรุดพิศมร 19 ตะกรุดแคล้วคลาด ตะกรุดสาริกา ตะกรุดจักรพรรดิ ตะกรุดสามกษัตริย์ ตะกรุดมหาอุด และตะกรุดโภคทรัพย์เป็นอาทิ
รายชื่อนักแสดงละครชุดทางโทรทัศน์ในจักรวาลภาพยนตร์มาร์เวล (มาร์เวลเทเลวิชัน)
ซีรีส์เอบีซี

ข้อมูลเพิ่มเติม: ชี.ล.ด์. ทีมมหากาฬอเวนเจอร์ส, เอเจนต์ คาร์เตอร์, และ ยอดคนเหนือพิภพจักรวาล นักแสดงและตัวละคร
รายการตัวบ่งชี้
ส่วนนี้รวมถึงตัวละครที่ปรากฏตัวแล้วในซีรีส์หนึ่งเรื่องในฐานะสมาชิกของนักแสดงหลักหรือเป็นดารารับเชิญในซีรีส์หลายเรื่อง
ส่วนที่ว่างเป็นสีเทาเข้ม หมายถึง ตัวละครไม่ได้อยู่ในซีรีส์
DS หมายถึง ตัวละครปรากฏตัวในดิจิทัลซีรีส์
F หมายถึง ตัวละครปรากฏตัวในภาพยนตร์
G หมายถึง เป็นแขกรับเชิญในละครชุด
OS หมายถึง ตัวละครปรากฏตัวในวันช็อตส์
R หมายถึง บทบาทประจำซีรีส์
| ตัวละคร | ชี> ล.ด์. ทีมมหากาฬอเวนเจอร์ส | เอเจนต์ คาร์เตอร์ | ยอดคนเหนือพิภพจักรวาล |
| --- | --- | --- | --- |
| แบล็ค โบลต์ |  |  | แอนสัน เมานต์ |
| ลินคอล์น แคมป์เบล | ลู้ก มิตเชลล์ |  |  |
| เพ็กกี้ คาร์เตอร์  | เฮย์ลีย์ แอตเวลล์ | เฮย์ลีย์ แอตเวลล์ |  |
| ฟิล โคลสัน   | คลาร์ก เกรกก์ |  |  |
| คริสตัล |  |  | อิสซาเบล คอร์นิช |
| โรเจอร์ ดูลีย์ |  | เช วิกัม |  |
| ทิโมธี "ดูม ดูม" ดูแกน  | นีล แม็กดันนา | นีล แม็กดันนา |  |
| ลีโอ ฟิตซ์ | เอียน เดอ แคสต์เกอร์ |  |  |
| กอร์กอน |  |  | อีมี อิกวอเกอร์ |
| แลนซ์ ฮันเตอร์ | นิก บลัด |  |  |
| เอ็ดวิน จาร์วิส |  | เจมส์ ดาร์ซีย์ |  |
| เดซี "สกาย" จอห์นสันเควก | โคลอี เบนเน็ต |  |  |
| คาร์นัค |  |  | เคน เหลียง |
| หลุยส์ |  |  | เอลเลน วอกลอม |
| อัลฟอนโซ "แม็ค" แมคเคนซี | เฮนรี ซิมมอนส์ |  |  |
| เมลินดา เมย์ | หมิง-นา เหวิน |  |  |
| แมกซิมัส |  |  | อิวัน แรอ็อน |
| เมดูซ่า |  |  | เซรินดา สวอน |
| บ็อบบี้ มอร์ส | เอเดรียน พาลิกกี |  |  |
| โฮลเดน แรดคลิฟฟ์ | จอห์น แฮนนาห์ |  |  |
| เอเลน่า "โยโย่" โรดริเกซ | นาตาเลีย คอร์โดวา-บักลีย์ |  |  |
| เจมมา ซิมมอนส์ | เอลิซาเบธ เฮนสตริดจ์ |  |  |
| เด๊ค ชอว์ | เจฟฟ์ วอร์ด |  |  |
| แดเนียล ซูซา | เอ็นแวร์ โจคาย | เอ็นแวร์ โจคาย |  |
| แจ็ค ทอมป์สัน |  | แช็ด เมอร์เรย์ |  |
| แกรนท์ วอร์ด | เบรตต์ ดาลตัน |  |  |
ซีรีส์เน็ตฟลิกซ์

ข้อมูลเพิ่มเติม: รายชื่อนักแสดงละครชุดทางโทรทัศน์ในจักรวาลภาพยนตร์มาร์เวล (มาร์เวลเทเลวิชัน) § ซีรีส์เน็ตฟลิกซ์
รายการตัวบ่งชี้
ส่วนนี้รวมถึงตัวละครที่ปรากฏตัวแล้วในซีรีส์อย่างน้อยสองเรื่องและเป็นสมาชิกของนักแสดงหลักอย่างน้อยหนึ่งเรื่อง
ส่วนที่ว่างเป็นสีเทาเข้ม หมายถึง ตัวละครไม่ได้อยู่ในซีรีส์
F หมายถึง ตัวละครปรากฏตัวในภาพยนตร์
G หมายถึง เป็นแขกรับเชิญในละครชุด
MS หมายถึง ตัวละครปรากฏตัวในละครชุดโดยมาร์เวลสตูดิโอส์
R หมายถึง บทบาทประจำซีรีส์
V หมายถึง ปรากฏตัวเฉพาะเสียง
| ตัวละคร | แดร์เดวิล | เจสซิกา โจนส์ | ลู้ก เคจ | ไอรอน ฟิสต์ | เดอะดีเฟนเดอร์ส | เดอะพันนิชเชอร์ |
| --- | --- | --- | --- | --- | --- | --- |
| บากูโด |  |  |  | รามอน โรดริเกซ | รามอน โรดริเกซ |  |
| ลู้ก เคจ |  | ไมค์ โคลเตอร์ | ไมค์ โคลเตอร์ |  | ไมค์ โคลเตอร์ |  |
| แฟรงก์ แคสเซิลพันนิชเชอร์ | จอน เบิร์นธัล |  |  |  |  | จอน เบิร์นธัล |
| มัลคอล์ม ดูคาส |  | อีกา ดาร์วิล |  |  | อีกา ดาร์วิล |  |
| เจรี โฮการ์ธ | แคร์รี-แอนน์ มอสส์ | แคร์รี-แอนน์ มอสส์ |  | แคร์รี-แอนน์ มอสส์ | แคร์รี-แอนน์ มอสส์ |  |
| เจสสิก้า โจนส์ |  | คริสเตน ริตเตอร์ |  |  | คริสเตน ริตเตอร์ |  |
| เมอร์เซเดส "มิสตี้" ไนท์ |  |  | ซิโมน มิสซิก | ซิโมน มิสซิก | ซิโมน มิสซิก |  |
| แมตต์ เมอร์ด็อกแดร์เดวิล | ชาร์ลี ค็อกซ์ |  |  |  | ชาร์ลี ค็อกซ์ |  |
| อีเล็คตร้า นัทชิออส | เอลอดี ยูง |  |  |  | เอลอดี ยูง |  |
| แฟรงกลิน "ฟอกกี้" เนลสัน | เอลเดน เฮนสัน | เอลเดน เฮนสัน | เอลเดน เฮนสัน |  | เอลเดน เฮนสัน |  |
| คาเรน เพจ | เด็บโบราห์ แอนน์ โวลล์ |  |  |  | เด็บโบราห์ แอนน์ โวลล์ | เด็บโบราห์ แอนน์ โวลล์ |
| แดนนี่ แรนด์ไอรอนฟิสต์ |  |  | ฟินน์ โจนส์ | ฟินน์ โจนส์ | ฟินน์ โจนส์ |  |
| สติก | สก็อตต์ เกล็นน์ |  |  |  | สก็อตต์ เกล็นน์ |  |
| แคลร์ เทมเพิล | โรซาริโอ ดอว์สัน | โรซาริโอ ดอว์สัน | โรซาริโอ ดอว์สัน | โรซาริโอ ดอว์สัน | โรซาริโอ ดอว์สัน |  |
| เบลก ทาวเออร์ | สตีเฟน ไรเดอร์ |  | สตีเฟน ไรเดอร์ |  |  |  |
| แพทริเซีย "ทริช" วอล์คเกอร์เฮลล์แคท |  | ราเชล เทย์เลอร์ | ราเชล เทย์เลอร์ |  | ราเชล เทย์เลอร์ |  |
| คอลลีน วิง |  |  | เจสสิกา เฮนวิก | เจสสิกา เฮนวิก | เจสสิกา เฮนวิก |  |
ละครชุดทางโทรทัศน์สำหรับเยาวชนของมาร์เวล

ข้อมูลเพิ่มเติม: นักแสดงและตัวละครของรันอะเวย์ และ โคล้กแอนด์แด็กเกอร์
รายการตัวบ่งชี้
ส่วนนี้รวมถึงตัวละครที่ปรากฏตัวแล้วในซีรีส์ในฐานะสมาชิกของนักแสดงหลัก
ส่วนที่ว่างเป็นสีเทาเข้ม หมายถึง ตัวละครไม่ได้อยู่ในซีรีส์
G หมายถึง เป็นแขกรับเชิญในละครชุด
| ตัวละคร | รันอะเวย์ | โคล้กแอนด์แด้กเกอร์ |
| --- | --- | --- |
| เมลิสซา โบเวน |  | แอนเดรีย รอธ |
แทนดี้ โบเวนแด็กเกอร์: โอลิเวีย โฮลต์
| เจมส์ คอนเนอร์ส |  | เจ.ดี. เอเวอร์มอร์ |
| แฟรงค์ ดีน | คิป พาร์ดิว |  |
| คาโรลิน่า ดีน | เวอร์จิเนีย การ์ดเนอร์ |  |
| เลสลี่ ดีน | แอนนี เวอร์ชิง |  |
| ฟรานซิส เดลกาโด |  | ไฆเม เซบาโยส |
| มอลลี่ เฮอร์นันเดซ | อัลเลกรา อะคอสตา |  |
| เอดินา จอห์นสัน |  | กลอเรีย รูเบน |
| โอทิส จอห์นสัน |  | ไมลส์ มัสเซินเด็น |
ไทโรน จอห์นสันโคล้ก: ออบรีย์ โจเซฟ
| โยนาห์ | จูเลียน แม็กมาน |  |
| นิโค มิโนรุ | ไลริกา โอกาโน |  |
| โรเบิร์ต มิโนรุ | เจมส์ เยกาชิ |  |
| ทินา มิโนรุ | บริตทานี อิชิบาชิ |  |
| บริจิด โอเรลลี |  | เอมมา ลาฮานา |
| เชส สไตน์ | เกร็ก ซัลกิน |  |
| เจเน็ต สไตน์ | เดวิด คาร์ราดีน |  |
| วิคเตอร์ สไตน์ | เจมส์ มาร์สเตอร์ส |  |
| เลียม วอลช์ |  | คาร์ล ลุนด์สเตดท์ |
| อเล็กซ์ ไวล์เดอร์ | เรนซี เฟลิซ |  |
| แคทเธอรีน ไวล์เดอร์ | เอนเจิล พาร์กเกอร์ |  |
| เจฟฟรีย์ ไวล์เดอร์ | ไรอัน แซนดส์ |  |
| เดล ยอร์ค | เควิน ไวส์แมน |  |
| เกิร์ต ยอร์ค | เอเรียลลา แบเรอร์ |  |
| สเตซี่ ยอร์ค | บริจิด แบรนนา |  |
| ซาวิน | คลาริสซ่า ธิโบซ์ |  |
แอดเวนเจอร์อินทูเฟียร์

ข้อมูลเพิ่มเติม: นักแสดงและตัวละครในเฮลสตรอม
ทอม ออสเตน และ ซิดนีย์ เลมมอน แสดงนำในเรื่อง เฮลสตรอม โดยรับบทเป็น ไดมอน และ แอนา เฮลสตรอม ตามลำดับ เฮลสรอม ถูกวางให้เป็นซีรีส์เรื่องแรกตามแผนการสร้างในแฟรนไชส์ แอดเวนเจอร์อินทูเฟียร์ ซึ่งตั้งใจให้ กาเบรียล ลูนา กลับมาแสดงในเรื่อง ชี.ล.ด์. ทีมมหากาฬอเวนเจอร์ส ของเขา โดยรับบท ร็อบบี้ เรเยส/โกสต์ไรเดอร์ ในซีรีส์เรื่อง โกสต์ไรเดอร์ ซึ่งถูกยกเลิกไป
รายชื่อหุ่นยนต์ใน Cosmic Era

รายชื่อของหุ่นยนต์จากกันดั้มซีรีส์ซึ่งใช้ระบบปฏิทิน Cosmic Era
โมบิลสูทกันดั้มซี้ด

กลุ่มพันธมิตรโลก
GAT-01 สไตรค์แด็กเกอร์ (ストライクダガー)
GAT-X102 ดูเอลกันดั้ม (デュエルガンダム)
GAT-X103 บัสเตอร์กันดั้ม (バスターガンダム)
GAT-X105 สไตรค์กันดั้ม (ストライクガンダム)
GAT-X105+AQM/E-X01 เอลสไตรค์กันดั้ม (エールストライクガンダム)
GAT-X105+AQM/E-X02 ซอร์ดสไตรค์กันดั้ม (ソードストライクガンダム)
GAT-X105+AQM/E-X03 ลันเชอร์สไตรค์กันดั้ม (ランチャーストライクガンダム)
GAT-X105+AQM/E-YM1 เพอเฟคท์สไตรค์กันดั้ม (パーフェクトストライクガンダム) (ปรากฏตัวเฉพาะในฉบับ HDรีมาสเตอร์)
GAT-X131 คาลามิตี้กันดั้ม (カラミティガンダム)
GAT-X207 บลิทซ์กันดั้ม (ブリッツガンダム)
GAT-X252 ฟอร์บิดเดนกันดั้ม (フォビドゥンガンダム)
GAT-X303 อีจิสกันดั้ม (イージスガンダム)
GAT-X370 เรดเดอร์กันดั้ม (レイダーガンダム)
MAW-01 มิสทรัล (ミストラル)
TS-MA2 โมเบียส (メビウス)
TS-MA2mod.00 โมเบียสซีโร่ (メビウス・ゼロ)
ZAFT
AMF-101 ดินน์ (ディン)
TFA-2 ซวูท (ザウート)
TMF/A-802 บาคูว (バクゥ)
TMF/A-803 ลาโกว (ラゴゥ)
UMF-4A กูน (グーン)
UMF-5 โซโน (ゾノ)
ZGMF-1017 จินน์ (ジン)
ZGMF-LRR704B จินน์รุ่นสอดแนมระยะไกล (長距離強行偵察複座型ジン)
ZGMF-515 ซิกู (シグー)
ZGMF-600 เกซ (ゲイツ)
ZGMF-X09A จัสติสกันดั้ม (ジャスティスガンダム)
ZGMF-X10A ฟรีด้อมกันดั้ม (フリーダムガンダム)
ZGMF-X13A โปรวิเดนซ์กันดั้ม (プロヴィデンスガンダム)
อาณาจักรอ็อบ
MBF-02 สไตร์รูจ (ストライクルージュ)
MBF-02+AQM/E-X01 เอลสไตรค์รูจ (エールストライクルージュ)
MBF-M1 M1แอสเทรย์ (M1アストレイ)